钦定古今图书集成/明伦汇编/闺媛典/第295卷 > 皇清二十八 > 唐瑾妾孟氏
## 钦定古今图书集成/明伦汇编/闺媛典/第295卷 > 皇清二十八 > 唐瑾妾孟氏

按《光州志》：“孟氏，进士唐瑾妾。事瑾，历任三县令，以谨顺明敏称。瑾于诸弟侄友爱最笃，氏克承厥志，至瑾殁不变。丁酉东闱，瑾遭诖误被逮，氏含泣馈食至艰。己亥瑾事雪，释归，未几即亡。氏年二十馀，哀号屡滨于死，三子皆稚，忧患叠至，无亲族可告语，人为寒心。瑾殁三十馀年，教育婚葬，皆竭诚无憾。暮年连丧二” 少子，又抚其孙，卒年六十。